Suresh 130 Views
తలకు బంతి తగలడంతో కుప్పకూలిన ప్రజ్ఞాన్‌ ఓజా
నోయిడా: టీమిండియా స్పిన్నర్‌ ప్రజ్ఞన్‌ ఓజా తలకు బంతి తగలడంతో మైదానంలో కుప్పకూలిపోయాడు.వివరాల్లోకి వెళితే దులీప్‌ ట్రోఫీలో భాగంగా గ్రేటర్‌ నోయిడాలో ఇండియా గ్రీన్‌, ఇండియా బ్లూ జట్ల మధ్య జరుగుతున్న మ్యాచ్‌లో ఈ సంఘటన జరిగింది.ఇండియా గ్రీన్‌ జట్టు తరపున ఓజా ఫీల్డింగ్‌ చేస్తున్న సందర్భంలో అతని తలకు వెనుక భాగంలో బంతి తగిలింది.ఇండియా గ్రీన్‌ జట్టు బౌలర్‌ జలజ్‌ సక్సెనా వేసిన బంతిని ఇండియా బ్లూ జట్టు బ్యాట్స్‌మెన్‌ పంకజ్‌ సింగ్‌ మిడ్‌ ఆన్‌ మీదుగా షాట్‌ ఆడాడు.ఫీల్డింగ్‌ చేస్తున్న ఓజా వైపునకు బంతి దూసుకొచ్చింది. దీంతో ఓజా వెనక్కి తిరగ్గా బంతి మెడ వెనుక భాగాన్ని బలంగా తాకింది.కొద్ది సమయం పాటు కోమాలోకి వెళ్లినట్లు కనిపించాడు.అంతే మిగతా ఆటగాళ్లందరు షాక్‌కుగురై అతన్ని చుట్టు ముట్టేశారు. వెంటనే ఇండియా గ్రీన్‌ హెడ్‌ కోచ్‌ రమన్‌ సహాయంతో ఓజాను ఆసుపత్రికి తరలించారు. అక్కడ తనకు ఎంఆర్‌ఐ, సిటీ స్కాన్‌ పరీక్షలు చేశారు.కాగా రిపోర్టులో అంత ప్రమాదం లేదని రావడంతో అంతా ఊపిరి పీల్చుకున్నారు.ఈ సమాచారం తెలుసుకున్న బిసిసిఐ అధికారులు ఓజాకు పోన్‌ చేసి పరామర్శించారు.అయితే ప్రజ్ఞన్‌ ఓజా పూర్తిగా కోలుకునే వరకు వైద్య పర్యవేక్షణలోనే ఉంచనున్నారు.